CELEX: 62011TN0645
Language: hu
Date: 2011-12-09 00:00:00
Title: T-645/11 P. sz. ügy: A Közszolgálati Törvényszék F-121/10. sz., Heath kontra EKB ügyben 2011. szeptember 29-én hozott ítélete ellen Michael Heath által 2011. december 9-én benyújtott fellebbezés

3.3.2012   
            
            
               HU
            
            
               Az Európai Unió Hivatalos Lapja
            
            
               C 65/14
            
         A Közszolgálati Törvényszék F-121/10. sz., Heath kontra EKB ügyben 2011. szeptember 29-én hozott ítélete ellen Michael Heath által 2011. december 9-én benyújtott fellebbezés
   (T-645/11 P. sz. ügy)
   2012/C 65/28
   Az eljárás nyelve: francia
   
      Felek
   
   
      Fellebbező: Michael Heath (Southampton, Egyesült Királyság) (képviselők: L. Levi és M. Vandenbussche ügyvédek)
   
      A másik fél az eljárásban: Európai Központi Bank (EKB)
   
      Kérelmek
   
   A fellebbező azt kéri, hogy a Törvényszék:
   
               —
            
            
               helyezze hatályon kívül az Európai Unió Közszolgálati Törvényszékének az F-121/10. sz. ügyben 2011. szeptember 29-én hozott ítéletét;
            
         
               —
            
            
               következésképpen adjon helyt a felperes első fokon előterjesztett kérelmeinek, és
               
                           —
                        
                        
                           semmisítse meg a 2010. januári és az azt követő hónapokra vonatkozó illetményelszámolásokat — annyiban, amennyiben azok 0,6 %-os nyugdíjemelést alkalmaznak — az általános GSA („General Salary Adjustment” számítási módszer) alapján számított 2,1 %-os emelés alkalmazása érdekében;
                        
                     
                           —
                        
                        
                           amennyiben szükséges, semmisítse meg a felperes által benyújtott felülvizsgálati kérelmeket és panaszokat elutasító, 2010. május 11-én, illetve 2010. szeptember 9-én kelt határozatokat;
                        
                     
                           —
                        
                        
                           rendelje el, hogy az alperes fizesse meg 2010 januárjától a felperes vonatkozásában szabálytalanul alkalmazott 0,6 %-os nyugdíjemelés és azon 2,1 %-os nyugdíjemelés közötti különbséget, amelyhez a felperesnek joga lett volna, azaz 2010 januárjától 1,5 %-os havi fizetésemelést rendeljen el. Ezen összegeket az esedékességüktől kezdve a tényleges megfizetésükig kamattal kell növelni, amely az Európai Központi Bank által, a főbb refinanszírozási műveleteknél az érintett időszakban alkalmazott kamatlábnak két százalékponttal növelt mértéke alapján számítandó ki;
                        
                     
         
               —
            
            
               kötelezze az alperest 5 000 euró megfizetésére a felperest a vásárlóereje csökkenése miatt ért vagyoni kár megtérítéseként;
            
         
               —
            
            
               kötelezze az alperest a méltányossági alapon meghatározott 5 000 euró megfizetésére a felperes nem vagyoni kárának megtérítésére;
            
         
               —
            
            
               az alperest kötelezze az összes költség viselésére;
            
         
               —
            
            
               az alperest kötelezze a mindkét fokon felmerült összes költség viselésére.
            
         
      Jogalapok és fontosabb érvek
   
   Fellebbezése alátámasztása érdekében a fellebbező öt jogalapra hivatkozik.
   
               1.
            
            
               Az első jogalap téves jogalkalmazáson, a sérelmet okozó aktus fogalmának megsértésén és a jogbiztonság elvének megsértésén alapul.
            
         
               2.
            
            
               A második és a harmadik jogalap a nyilvánvaló értékelési hiba felülvizsgálatának megsértésén, az iratok elferdítésén, az indokolási kötelezettség megsértésén, az alkalmazási feltételek III. melléklete 17. cikke (7) bekezdésének megsértésén, valamint a biztosítási matematikus véleménye jogszerűségének, illetve a vélemény tartalma jogszerűségének a Közszolgálati Törvényszék általi felülvizsgálata során a bizonyítási teherre vonatkozó szabályok megsértésén alapul.
            
         
               3.
            
            
               A negyedik jogalap az iratok elferdítésén, valamint az indokolási kötelezettség és a védelemhez való jog megsértésén alapul annyiban, amennyiben a Közszolgálati Törvényszék egyáltalán nem vizsgálta az EKB-nél 2009. október 31-ig alkalmazásban álló biztosítási matematikus 2009. november 1-jét követő eljárásának szabályszerűségét.
            
         
               4.
            
            
               Az ötödik jogalap az alkalmazási feltételek 48. cikkének megsértésén, valamint az emberi jogok és alapvető szabadságok védelméről szóló európai egyezmény (EJEE) 11. cikkében és az Európai Unió Alapjogi Chartájának 28. cikkében foglalt egyesülés szabadsága és kollektív tárgyaláshoz való alapvető jog megsértésén alapul annyiban, amennyiben a Közszolgálati Törvényszék megállapította, hogy a „felperes nem kifogásolhatja, hogy az EKB nem egyeztetett a személyzeti bizottsággal a 2010. évre vonatkozó nyugdíjkiigazítás meghatározását megelőzően”.